UEFA Evropska liga 2015/2016.
UEFA Evropska liga 2015/2016. bilo je 45. izdanje drugog po jačini evropskog nogometnog klupskog takmičenja, a sedmo otkako se Evropska liga igra po novom modelu. U takmičenju je učestvovalo 191 ekipa iz 54 nogometna saveza. Takmičenje je počelo 30. juna 2015. godine prvom kvalifikacijskom rundom, a završilo finalnom utakmicom 18. maja 2016. godine na St. Jakob-Parku u Baselu. Rezultatom 3-1 Sevilla je u finalu bila uspješnija od Liverpoola te osvojila peti put u svojoj historiji UEFA Evropsku ligu.